open-index/open-wikipedia-markdown huggingface dataset:
Bryan Adams

]]
Si **Bryan Guy Adams**, OC OBC (ipinanganak noong 5 Nobyembre 1959) ay isang mang-aawit, kompositor at litratista na Kanadyano.

Si Adams ay nakilala sa Hilagang Amerika sa kanyang album na *Cuts Like a Knife* at naging tanyag sa buong mundo sa kanyang album na *Reckless* noong 1984.

Dahil sa kanyang mga naiambag sa larangan ng musika, si Adams ay nakakuha ng maraming parangal at nominasyon, kasama na ang 20 Juno Awards sa 56 na nominasyon, 15 na nominasyon sa Grammy Award kabilang ang pagkapanalo sa *Best Song Written Specifically for a Motion Picture or Television* dahil sa kanyang kantang "*(Everything I Do) I Do It For You*" noong 1992. Nanalo rin siya ng MTV, ASCAP, American Music Awards, dalawang Ivor Novello Awards para sa kanyang pagsusulat ng awitin at limang beses na naging nominado sa Golden Globes awards at tatlong beses sa Academy Awards dahil sa kanyang mga komposisyon na para sa mga pelikula. 

Si Adams ay naparangalan ng Order of Canada at Order of British Columbia dahil sa kanyang mga kontribusyon sa larangan ng tanyag na musika at mga gawain sa charity sa pamamagitan ng kanyang sariling pundasyon, na tumutulong mapabuti ang pag-aaral ng mga tao sa buong mundo.

Si Adams ay naitalaga sa Hollywood Walk of Fame noong Marso 2011 at sa Canada's Walk of Fame, Canadian Broadcast Hall of Fame noong 1998. At noong Abril 2006 ay naitalaga rin siya sa Canadian Music Hall of Fame sa Juno Awards sa Canada. Noong 2008, si Adams ay pangtatlumpu't sa listahan ng mga nangungunang artista ng musika sa Billboard Hot 100 50th Anniversary Charts. Noong Enero 13, 2010, siya ay nakatanggap ng Allan Waters Humanitarian Award dahil sa kanyang mga konsiyertong pangcharity at mga kampanya sa kabuuan ng kanyang pagiging mang-aawit, at noong Mayo 1, 2010 ay nabigyan naman ng Governor General's Performing Arts Award dahil sa kanyang 30 taon na kontribusyon sa sining.

Ang kanyang unang *self-titled* (sariling-pinangalang) album  ay inilabas noong Pebrero 1980, na nagmarka ng simula ng mahabang samahan nina Adams at Jim Vallance (katulong sa pagsulat) sa pagsusulat ng kanta. Maliban sa "*Remember*" at "''Wastin' Time''," karamihan ng kanta sa album ay nai-rekord mula noong Oktubre 29 hanggang sa Nobyembre 29, 1979 sa Manta Studios sa Toronto at parehong ginawa nina Adams at Vallance. Ang album ay ginawaran ng gintong sertipiko sa Canada noong 1986.

Kategorya:Mga Canadiense
Asset

Sa pampinansyal na accounting, ang **asset** o **ari-arian** ay isang ekonomikal na yaman. Kahit anong bagay, konkreto man o hindi, na maaaring kontrolin ng isang entidad upang lumikha ng positibong ekonomikong halaga ay maituturing na asset. Samakatuwid, ang isang asset ay sumasalamin sa halaga ng pag-aari na maaaring ipalit sa salapi (kahit na ang pera mismo ay itinuturing rin bilang asset).

Itinatala sa *balance sheet* ng isang kumpanya ang pansalaping halaga ng mga asset nito. Ito ay ang pera at iba pang mga mahahalagang bagay na pag-aari ng isang indibidwal o kompanya. Ang dalawang pangunahing klasipikasyon ng mga asset ay ang konkreto at di-konkretong asset. Ang mga konkretong asset ay mayroon ring mga sub-uri katulad ng pangkasalukuyan at pangmatagalang asset. Kasama sa mga pangkasalukuyang asset ang pera at imbentaryo habang sa pangmatagalan naman ang mga gusali at makinarya.

Ang mga di-konkretong asset ay ang mga hindi pisikal na yaman at karapatang mayroong halaga sapagkat nagbibigay ito ng mga kalamangan sa merkado. Halimbawa nito ang mga karapatang-ari, patente, programang pangkompyuter, at tiwala (*goodwill*). Bahagi rin nito ang mga pinansyal na asset katulad ng mga bono at sapi. 

Kaurian:Accounting
Eronautika

Ang **eronautika** (, ) ay ang agham na kasangkot sa pag-aaral, pagdisenyo at pagpapagawa ng mga makinang may kakayahang lumipad (*air flight-capable machines*), at ang mga pamamaraan ng pagpapatakbo ng mga sasakyang panghimpapawid at ng mga kuwitis sa loob ng atmospera. Ang British Royal Aeronautical Society ang umaalam ng mga aspeto ng "aeronautical Art, Science and Engineering" at "the profession of Aeronautics."

Habang ang literal na ibig sabihin ng kataga ay "paglalayag sa himpapawid" na orihinal na kilala ring agham ng pagpapatakbo ng sasakyang himpapawid, ito ay pinalawak pa lalo sa teknolohiya, negosyo at iba pang mga aspetong may kaugnayan sa mga sasakyang himpapawid. Ang salitang "abyasyon" (*aviation*) ay minsan ginagamit pamalit sa terminong "eronautika", kahit na kabilang sa eronautika ang magaan pa sa hangin na sasakyan tulad ng eronabe (*airship*) at mga sasakyang balistiko (*ballistic vehicles*) at kung saan ito ay hindi pa rin kabilang sa abyasyon.

Isang importanteng bahagi ng agham ng eronautika ay ang sangay ng dinamika na tinatawag na aerodinamika (*aerodynamics*), kung saan ang pinagbababalahan ang galaw ng hangin at ang paraan nito ng pakikipag-ugnayan sa mga pagkilos ng bagay; tulad ng sasakyang himpapawid.

Kategorya:Eronautika
Talaan ng katinig at patinig ng Hangul

Ang sumusunod na '''talaan ng Hangul/Choson'gul** (patinig at katinig, **jamo'*) ay ipinapakita ang mga pangsaligang anyo sa kulay bughaw sa unang hilera, at ang kani-kanilang mga pinagmulan sa mga susunod na hanay. Nakahiwalay ang mga iyon ayon sa pang-unahan, patinig, at mga panghulihan.

## Mga Pang-unahan
## Mga Patinig/Pangkagitnaan
## Panghulihan
## Paghahambing (Kolasyon)
Mangilan-ngilang pagkakasunod-sunod na kolasyon ang mga ginagamit upang isunod-sunod ang mga salita. Karinawan sa Timog Korea ang mga pagkakasunod-sunod ng unang uri, na nagbibigay-kaiba sa pagtrato sa dobleng katinig na jamo sa pantig na pang-unahan (*choseong*) at -panghulihan (*jongseong'') na puwesto; opisyal naman sa Hilagang Korea ang pangalawang pagkakasunod-sunod.

 Timog Korea:
* Mga katinig: ㄱ (ㄲ) ㄴ ㄷ (ㄸ) ㄹ ㅁ ㅂ (ㅃ) ㅅ (ㅆ) ㅇ ㅈ (ㅉ) ㅊ ㅋ ㅌ ㅍ ㅎ
* Mga patinig: ㅏ ㅐ ㅑ ㅒ ㅓ ㅔ ㅕ ㅖ ㅗ ㅘ ㅙ ㅚ ㅛ ㅜ ㅝ ㅞ ㅟ ㅠ ㅡ ㅢ ㅣ

 Hilagang Korea:
* Mga katinig: ㄱ ㄴ ㄷ ㄹ ㅁ ㅂ ㅅ ‑ᆼ ㅈ ㅊ ㅋ ㅌ ㅍ ㅎ ㄲ ㄸ ㅃ ㅆ ㅉ  ᄋ‑
* Mga patinig: ㅏ ㅑ ㅓ ㅕ ㅗ ㅛ ㅜ ㅠ ㅡ ㅣ ㅐ ㅒ ㅔ ㅖ ㅚ ㅟ ㅢ ㅘ ㅙ ㅝ ㅞ

## Pangalan ng mga Katinig
Naka-panaklong ang mga nakasaad na baryante.

## Tingnan din
* Hangul
Baba ghanoush

Ang **baba ghanoush** (Arabe بابا غنوج *bābā ghannūj*, maari rin *baba ganush, baba ghanouj* o *baba ghanoug*) ay isang putaheng Levantino ng lutong talong na may sangkap na sibuyas, kamatis, mantikang mula sa oliba at iba’t ibang pampalasa/rekado. Sa terminong Arabe, ang ibig sabihin ng baba ghanoush ay *pampered papa* (mapagpalayaw na ama) o *coy daddy* (mahiyaing ama), marahil may kaugnayan ito sa kung sinoman miyembro ng makaharing harem.        

Ang Arabeng pamamaraan ng paghahanda nito ay ang pag-iihaw ng talong sa apoy bago ito balatan, para ito’y lumambot at magkalasa na parang maaso.  Ito ay isang karaniwang pampagana, na kadalasang ginagawang sawsawan ng *khubz* o tinapay (*pita bread*), at minsan idinadagdag sa ibang putahe. Ito ay sikat sa Levant (sakop ang Israel, Jordan, Lebanon, Palestine at Syria) gayun din sa Armenia.

May katulad na putahe ito, pero may pinisang talong na walang kasamang ibang gulay na kilala bilang **mutabbal** (متبل literal na salin: maanghang) sa Levant at sa Armenia, pero tinatawag na baba ghanoush sa Ehipto.

Kategorya:Lutuing Gitnang Silangan
Ikurrina

Ang **Ikurrina** (sa Basko) o ang **Ikurriña** (baybay na Kastelyano o Espanyol) ay ang sagisag ng mga Basko at ang opisyal na watawat ng nagsasariling pamayan ng Bayang Basko sa Espanya.

## Sanggunian
## Kawing Panlabas
* www.ikurrinamunduan.com  *Photographs in which the Ikurriña appears outside the borders of Euskal Herria.*
* aNG French regiment *des Cars* ay gumamit ng parehong bandila noong ika-18 siglo.

Kategorya:Kalinangang Basko
Kategorya:Mga watawat ng Espanya
Kategorya:Mga watawat ng mga katutubo
Kategorya:Mga pambansang watawat
Karismatikong awtoridad

Ang **karismatikong awtoridad** ay isang uri ng samahan o pamunuan kung saan hango ang kapangyarihan mula sa karisma ng namumuno.  Binigyang depinisyon ni Max Weber ang karismatikong awtoridad, bilang "nakasalalay sa debosyon sa katangi-tanging kabanalan, pagkabayani, o ulirang karakter ng isang indibiduwal, at ang mga  normatibong kaparisan, o ang utos na ibinunyag niya." Ang depinisyong ito ay nasa mga sanaysay ni Weber na *Ang Pulitika Bilang Bokasyon* (*Politics as a Vocation*) at *Disiplina at Karisma* (*Discipline and Charisma*), pati na rin sa iba pang mga isinulat ni Weber.

Ang konseptong ito ay ginamit na ng pangkalahatang mga sosyolohista. Kabilang sa ibang mga ginagamit na termino ay "karismatikong dominasyon" at "karismatikong pamumuno."

## Mga katangian
Ginagamit ni Weber ang terminong karisma sa (isang) tiyak na katangian ng isang personalidad, kung saan siya ay may kaibahan sa mga ordinaryong tao at itinuturing na biniyayaan ng higit sa likas, higit sa tao, o kahit man lamang partikular na bukod-tanging kapangyarihan o mga katangian.  Ang mga ito ay dapat hindi kayang abutin ng mga ordinaryong tao, pero itinuturing na may banal na pinagmulan o bilang karapat-rapat na tularan, at base sa mga nabanggit, ang indibiduwal na iyon ay itinuturing na lider.  Kung paano man malalaman ang partikular na katangian, kung ito may ay hinuhusgahan gamit ang kung ano ang nasa wasto, maganda, o kung ano pa mang ibang pananaw, ay natural na hindi pinakikialaman ng mga isyu ng may totoong kahulugan.

Kaurian:Pamumuno
Sayaka Yamamoto

, siya ay kasalukuyang miyembro ng NMB48.

## Talambuhay 
Yamamoto lumahok sa ang unang NMB48 audition noong Agosto 2010, kung saan siya pumasa kasama ang 26 iba pang mga kalahok.

## External links 
* Situs web resmi Sayaka Yamamoto
* NMB48 Official Profile 
* AKB48 Official Profile
* Opisyal na blog
* Opisyal na Twitter 
* Opisyal na Instagram

Kategorya:Mga mang-aawit mula sa Hapon
Asymptote

[right|thumb|231x231px|Isang [Grapo (matematika)|grapo ng isang punsyon kasama ang isang pahalang (*y* = 0), patayo (*x* = 0), at pahilig na asymptote (linyang asul).]]
right|thumb|200x200px|Isang kurba na nagkrukrus sa isang asymptote na walang hanggang na maraming beses.
Sa analitikong heometriya o analitikal na heometriya, ang **asymptote o asintota** ng isang kurba ay isang linya nang sa gayon na ang layo sa pagitan ng kurba at ng linya ay lumalapit sa sero habang ang tendensiya nito ay tungo sa walang hanggan. Ang ibang mga pinagkukunan ay isinasama ang pangangailangan na ang kurba ay hindi maaaring tawirin ang linya nang madalas, subalit ito ay hindi karaniwan para sa mga modernong manunulat. Sa ibang konteksto, tulad ng alhebraikong heometriya, ang asymptote ay binigyang kahulugan bilang isang linya na tanway o tanghente sa isang kurba sa awanggan.

Ang salitang asymptote ay nagmula sa salitang Griyego na ἀσύμπτωτος (asumptōtos) na ang ibig sabihin ay, "hindi bumabagsak nang magkasama", galing ἀ priv. + σύν "magkasama" + πτωτ-ός "bumagsak". Ang terminong ito ay ipinakilala ni Apollonius ng Perga sa kanyang aralin sa mga seksiyon ng alimusod (conic sections), pero kontra sa makabagong kahulugan, ginamit niya ito para tukuyin ang anumang linya na hindi sasalubong sa ibinigay na kurba.

Merong tatlong uri ng potensiyal na asymptote: pahalang, patayo at pahilig na asymptote. Para sa mga kurbang ibinigay ng grapo ng punsyon y=f(x), ang mga pahalang na asymptote ay ang mga pahalang na linya na nilalapitan ng grapo ng punsyon habang ang x ay dumadako sa +∞ o −∞. Ang mga patayong asymptote naman ay ang mga patayong linya malapit sa kung saan ang function ay lumalaki nang walang hangganan.

Kategorya:Analisis matematiko
Kategorya:Heometrikong analisis
Karburador

Ang **karburador** ay isang aparatong naghahalo sa hangin at gasolina para sa motor ng isang makina. Kalimitan itong impormal na pinaiikli sa *carb* sa Hilagang Amerika o *carby* sa Australia. Ang pag-**karbura** ay ang paghahalo sa hangin at gasolina o ang paglalagay ng karburador sa isang makina para sa layuning iyon.

Pangmalawakang napapalitan na sa industriyang awto ang mga karburador ng mga *fuel injection* (o pagturok ng panggatong). Karaniwan pa ring makikita ang mga ito sa maliliit na makina para sa *lawn mower* (pamutol ng damo), *rototiller*, at iba pang mga kagamitan.

Nanggaling ang salitang kaburador sa salitang French na *carbure* na nangangahulugang "carbide". Ipaghalo sa karbon ang ibig sabihin *carburer*. Sa kimika ng panggatong, mayroong mas tiyak na pakahulugan ang salitang iyon sa pagdaragdag ng karbon (at kalaunan ng enerhiya) na nilalaman ng isang likido sa pamamagitan ng paghahalo nito sa isang bolatayl hydrocarbon.

Kaurian:Makina
Pakikipag-date

Ang '*pakikipag-*date''''' ay bahagi ng proseso ng reproduksyon ng tao kung saan ang dalawang tao ay naghahangad ng relasyon sa isa't sa na higit pa sa pagkakaibigan o kaya ay ang pagkikilala nila sa isa't isa nang masinsinan upang tantiyahin ang kanilang kaakmaan bilang magkasintahan, o bilang mag-asawa. Ito ay pwede ring isang uri ng panliligaw kung saan ang dalawa ay gumagawa ng iba't ibang panlipunang aktibidad. Bagama't maraming ibig sabihin ang salitang *date*, ang karaniwang ibig sabihin nito ay ang pagkikita ng dalawang tao at paggawa ng iba't ibang panlipunang aktibidad bilang isang pares. 

Ang mga paraan at mga nakaugaliang gawi sa pakikipag-*date* ay nagkakaiba batay sa bansa at kapanahunan. Ang karaniwang ideya ukol sa pag-*date* ay ang pagpasok sa isang relasyon ng dalawang tao upang masuri ang kanilang kaakmaan bilang isang kopol sa pamamagitan ng pagpasyal sa labas, maaaring nagtatalik sila o hindi. Ang pakikipag-*date*' ay karaniwang ginagawa ng isang magkasintahan bago sila mag-asawa.

Ang pakikipag-*date* ay kamakailan lamang naging institusyon. Sa pananaw sosyolohiya at antropolohiya ang pakikipag-*date* ay may kinaugnayan sa pagsasamang mag-asawa at pamilya, na mabilis ring nagbabago dahil sa ilang bagay tulad ng teknolohiya at medisina. Dala ng pag-unlad ng mga tao; mula sa pagiging isang sibilisasyon ng mangangaso at ngayon ay naging modernong lipunan, ang iba't ibang pagbabago sa relasyon ng isang lalaki at pababae. Ngunit isa sa mga patuloy na hindi magbabago ay kailangan ang pagtatalik ng lalaki at babae upang mapagpatuloy ang pagdami ng tao.

Kategorya:Pilosopiya ng pag-ibig
Amperyo

Ang **amperyo** (sa Ingles: *ampere*; simbolong pang-yunit: A), o "amp" ay ang yunit na SI para sa daloy ng kuryente (simbolo ng dimensyon: I) at isa sa pitong pangunahing yunit na SI. Ito ay pinangalanan mula kay André-Marie Ampère (1775-1836), isang Pranses na matematiko at pisiko, na itinuturing na ama ng elektrodinamika.

Ang amperyo ay katumbas ng isang coulomb (humigit-kumulang 6.241×1018-ka beses ng kargang elementarya) bawat segundo. Ang amperyo ay ginagamit upang ipakita ang halaga ng pagdaloy ng kargang kuryente. Kung ang bilang ng kargadong partikulo o karga ng mga partikulong dumadaan sa kahit anong puntong dumadaloy ang kuryente ay lumaki, ang amperyo ng kuryente sa puntong iyon ay lalaki rin.

Ang ampere ay hindi dapat pagkamalang coulomb (na tinatawag ring amperyo-segundo o amperyo-oras (A⋅h)). Ang amperyo ay yunit ng pagdaloy ng kuryente, ang bilang ng kargang dumadaan bawat yunit ng oras samantalang ang coulomb ay isang yunit ng karga. Kapag ginagamit ang yunit na SI, ang kuryenteng hindi nagbago, biglaan at katamtaman ay ipinapakita gamit ang ampeyo (tulad ng "ang kumakargang kuryente ay 1.2 A") at ang natipong karga, o pinapadaloy sa sirkito sa loob ng isang punto ng oras ay ipapahayag gamit ang mga coulomb (tulad ng "ang karga ng baterya ay 30000 C"). Ang kaugnayan ng amperyo sa coulomb ay maaaring ihalintulad sa kaugnayan ng watt sa joule at ng metro bawat segundo sa metro.

Kategorya:Elektrisidad
Kritikal na pag-iisip

Ang **kritikal na pag-iisip** o tinatawag ding **pagsusuring kritikal** ay ang malinaw at makatuwirang pag-iisip na kinasasangkutan ng pagpuna. Nagbabago ang mga detalye nito base sa taong nagbibigay ng kahulugan dito. Ayon kay Barry K. Beyer (1995) ang kritikal na pag-iisip ay ang paggawa ng malinaw at mga makatuwirang panghuhusga. Sa proseso ng pag-iisip ng kritikal, nararapat na pinangangatuwiranan at pinagiisipang mabuti ang mga ideya. Binigyang kahulugan ng The National Council for Excellence in Critical Thinking (Pambansang Konseho para sa Kahusayan sa Kritikal na Pag-iisip) sa Estados Unidos ang kritikal na pag-iisip bilang isang matalinong proseso ng aktibo at dalubhasang pagpapalagay, pagsasabuhay, pagsusuri, pagbubuo, at o di kaya ang paglilitis ng impormasyong nakalap, o nabuo mula sa, obserbasyon, karanasan, repleksyon, pangangatuwiran, o komunikasyon bilang gabay sa paniniwala at kilos.

Sa taguring kritikal na pag-iisip, ang salitang Ingles na *critical*, (Griyego =  κριτικός = kritikos = kritiko) ay galing sa salitang *critic* at nagpapahiwatig ng isang puna; pinakikilala nito ang intelektuwal na kapasidad at ang paraan, “ng panghuhusga”, “ng hatol”, “para sa paghuhusga”, at ang pagkakaroon ng, “kakayahang umunawa”.

Ang kritikal na pag-iisip ay tinutukoy ng iba’t ibang kahulugan bilang:

* ang proseso ng aktibo at mahusay pagpapalagay, pagsasabuhay, pagsususri, pagbubuo, at pagtimbang ng impormasyon upang makuha ang isang sagot   konklusyon.
* disiplinadong pag-iisip na malinaw, makatuwiran, bukas ang isip, at may kaukulang ebidensya.
* makatwiran, mapanimding pagiisip na nakatuon sa pagpili kung ano ang paniniwalaan o gagawing kilos.

Kaurian:Lohika
B movie

Ang **B movie** ay isang pelikulang may mababang badyet na hindi isang pelikulang *arthouse*. Sa orihinal na gamit, noong ginintuang panahon ng Hollywood, ang terminong ito ay mas kilala bilang isang pelikulang sinadya upang ipamahagi bilang di gaanong naipapahayag, hulihang bahagi ng isang double feature (dobleng tanghal). Bagama't ang produksyon ng pelikula sa Estados Unidos ay inilaan bilang mga pangalawang tanghal (*second features*) ay hininto noong katapusan ng dekada 1950, ang terminong B movie ay ipinagpatuloy na gamitin sa mas malawak na kahulugan na nananatili ngayon.  Sa pagkatapos ng ginintuang panahon na gamit sa salita, may kalabuan sa magkabilang panig ng depinisyon: sa kabilang panig, maraming mga B-movie ang nagpapakita ng mas mataas na antas ng galing at kahusayang estetika; sa kabila naman, ang pangunahing interes ng maraming murang pelikulang mapagsamantal ay mahalay.

Sa kahit aling gamit, karamihan sa mga B movie ay kumakatawan ng isang partikular na kategorya—ang generang *Western* ay isang ginintuang panahon na pangunahing B movie, habang ang mababang badyet na science fiction at horror (katatakutan) na pelikula ay naging popular noong dekada 1950. Ang mga naunang B-movie ay madalas na parte ng isang serye kung saan isang bida lamang ang palaging gumaganap sa isang karakter. Halos palaging mas maiksi kaysa sa pelikulang *top-billed* na kapareha nila, marami ang may haba ng 70 minuto o mas mababa pa. Ang termino ay nangahulugan ng pangkalahatang pagtingin na ang mga B movie ay mas mababa kumpara sa mas magandang pelikulang nangunguna na naka-budget; indibiduwal na mga B movie ay madalas na di pinapansin ng mga kritiko.

Kung minsan ay nagbibigay inspirasyon ng maraming karugtong ang kasalukuyang mga B movie, ngunit ang serye ay hindi gaanong karaniwan. Bilang ang karaniwang haba ng mga *top-of-the-line* na pelikula ay mas matagal, ganoon din ang B movie. Sa kasalukuyang gamit, ang termino ay tila may magkasalungat na konotasyon: maaaring mag senyas ito ng opinyon na ang isang pelikula ay (a) isang uri ng pelikula na may napakaliit na malikhaing ambisyon o (b) isang masiglang, masigasig na pelikula na di pinagbabawalan ng mga hadlang na ipinapataw sa mas magastos na proyekto at di pasan ng mga kombensyon ng karaniwang "seryosong" malayang pelikula. Ang termino ay maluwag na ginagamit ngayon bilang pagtukoy sa ibang mas ginastosan, pangkaraniwan na pelikula na may kasamang istilong mapagsamantala na nilalaman, karaniwan sa mga tradisyunal na iniuugnay sa B movie.

Kaurian:Mga genre ng pelikula
Beagle

]]
Ang **beagle** ay isang lahi ng hindi kalakihang aso. Ito ay miyembro ng hound o mga asong pangaso. Magkahawig ang beagle at ang foxhound, ngunit mas maikli lang ang binti, at mas mahaba at mas malambot ang tainga ng nauna. Ang mga beagle ay mga scenthounds (mga asong pangaso na ginagamit ang kanilang pang-amoy sa pangangaso). Bihasa sila sa paghuli sa mga kuneho, usa, at iba pang maliliit na hayop. Matalas ang kanilang pang-amoy at pagtunton na likas na gawi, maaari silang gamitin bilang mga asong nakakatunton sa mga ipinagbabawal na produktong agrikultural na binabantayan sa buong mundo. Ang mga beagle ay matatalino ngunit isang-isipan. Popular din silang alaga dahil sa laki, ugali, at resistensya sa mga sakit na naipamamana.

Kahit ang ganitong uri ng aso ay namuhay na  2,500 taong nakakalipas, ang modernong lahi ay nanggaling sa Britanya noong dekada 1830 mula sa iba't ibang lahi ng aso gaya ng talbot hound, north country beagle, southern hound, north country beagle, at maaari ring nalahian ng harrier.

Ang mga beagle ay natampok na rin sa iba't ibang uri ng sining mula pa noong panahon ni Elizabeth sa literatura at mga pintadong larawan at ngayon naman sa mga palabas sa sinehan, sa telebisyon, at sa komiks. Si Snoopy ng komiks na *Peanuts* ang kinilalang pinakatanyag na Beagle sa buong mundo.

Kategorya:Mga lahi ng aso
Tinapay na saging

Ang **tinapay na saging** (Ingles: *banana bread*, Kastila: *pan de banana*) ay isang uri ng tinapay na gawa sa minasang mga saging. Ito ay kadalasang mabasa-basa at matamis; ngunit, mayroong ibang paraan ng pagluluto ng banana bread na nasa estilo ng tradisyunal na *rye bread.*

Ang banana bread ay naging pangkaraniwang bahagi ng mga lutuing-aklat sa Amerika nang naging sikat ang *baking soda* at *baking powder* noong dekada 1930. Ito ay lumabas sa aklat ni Pillsbury noong 1933 na *Balanced Recipes,* at sumunod naman dito ang mas malaking pagtanggap sa tinapay sa tulong ng orihinal na ''Chiquita Banana's Recipe Book* noong 1950.

Ang *National Banana Bread day* ay ipinagdiriwang tuwing Pebrero 23. Ang mga saging ay unang lumitaw sa Estados Unidos noong dekada 1870, ngunit hindi ito agad-agadang ginamit bilang mga sangkap ng mga panghimagas. Ang kasalukuyang paraan ng pagluto ng *banana bread* ay sinimulang ilathala noong dekada 30 at ang *baking powder* ay nakatulong sa paghatak ng kasikatan nito. Ang ilang mananaliksik ay naniniwalang ang *banana bread* ay bunga ng *Great Depression* dahil hindi ginusto ng ibang maybahay na itapon lang basta ang mga nalaos nang saging dahil sa kamahalan nito, ang iba naman ay naniniwalang ang kasalukuyang *banana bread* ay unang ginawa para sa layuning pasikatin ang mga produktong harina’t *baking soda.''

Kategorya:Mga tinapay
Takilya

, Maui, Hawaii]]
Ang **takilya** ay ang lugar kung saan ang mga tiket para sa isang pangyayari ay binebenta sa publiko. Maaaring ganapin ng mga manangkilik ang transaksyon sa mistulang hapag, animo'y butas sa dingding o durungawan, o kaya sa isang *wicket* (maliit na bintana o pintuan). 

Sa konteksto ng industriya ng pelikula, madalas na ginagamit ang katagang takilya na kasinghulugan ng dami ng natanggap na kalakal na nalikha ng isang partikular na produksiyon, kagaya ng pelikula o teatro.

Ang tagumpay na tinaguriang takilya ay maaaring masukat sa dami ng naibentang tiket o sa halaga ng kabuuang salaping kinita sa naibentang mga tiket. Mahalaga sa industriya ng sining ay ang pag-aaral ng mga kinita at kadalasan ay bagay na sinusundan ng mga tagahanga. Ito ang namamayani sa Hollywood.

Kaurian:Takilya ng pelikula
Mamimili

sa Nanjing, Tsina]]
Ang **mamimili** (*Ingles*: consumer) ay isang tao o organisasyon na gumagamit ng serbisyong pang-ekonomiya o paninda. Sa sistemang pang-ekonomiya, ang mga mamimili ay isang dahilan na umaapekto sa pasya kung makikipagkalakal o hindi.

Nagbabayad ang mamimili upang makagamit ng kalakal at serbisyong nililikha. Dahil dito, ang mga mamimili ay may mahalagang ginagamapanan sa sistemang pang-ekonomiya ng isang bansa. Kung walang pangangailangan mula sa mamimili, ang mga nanlilikha ay mawawalan ng pangunahing motibasyon upang gumawa ng produktong ibebenta sa mamimili. Ang mamimili ay bahagi rin ng magkabit-kabit na pamamahagi o distribusiyon.

Kumakailan lamang sa marketing, sa halip na lumikha ang mga nagmemerkado ng malawak na tanaw pang-demograpiko at tanaw pang-*fisio-graphic*'' ng bahagi ng merkado, nagsimula silang pumasok sa pinersonal na marketing, marketing na may permiso, at pagpapasadya para sa masa.

Kaurian:Ekonomiya
Bauhaus

thumb|The Bauhaus Dessau.
thumb|1921/2, Walter Gropius' Expressionist Monument to the March Dead
thumb|Typography by Herbert Bayer above the entrance to the workshop block of the Bauhaus, Dessau, 2005
Ang **Staatliches Bauhaus** (), mas kilala sa tawag na **Bauhaus**, ay dating paaralan ng sining sa Alemanya na pinagsama ang kasanayan at sining. Naging tanyag ang paaralan dahil sa kanilang pananaw ukol sa disenyo na inilathala at itinuro. Bukas ang paaralan mula 1919 hanggang 1933. Sa panahon na iyon, ang literal na kahulugan ng ''* sa Aleman ay "bahay ng konstruksyon" na binigyang kahulugan bilang "Paaralan ng Pagtatayo".

Ang Bauhaus ay unang itinayo ni Walter Gropius sa Weimar. Sa kabila ng pangalan at katunayang arkitekto ang unang nagtatag nito, ang Bauhaus ay walang departamento ng arkitektura noong simulang mga taon. Gayunman, ito ay itinatag kasama ang ideya na bumuo ng pangkalahatang produkto ng sining kung saan ang lahat ng anyo nito, kasama ang arkitektura, ay mapagsasama-sama. Ang istilo ng Bauhaus ay naging isa sa mga pinaka impluwensyal na yugto sa modernong disenyo, modernong arkitektura at sining, disenyo at edukasyon ng arkitektura. Ang Bauhaus ay nagkaroon ng malalim na impluwensya sa paglago ng sining, arkitektura, disenyo ng grapika, panloob, at industriyal, pati na rin palalimbagan.

Ang paaralan ay namalagi sa tatlong siyudad sa Alemanya: Weimar mula 1919 hanggang 1925, Dessau mula 1925 hanggang 1932 at Berlin mula 1932 hanggang 1933, sa ilalim ng tatlong arkitekto-direktor: Walter Gropius mula 1919 hanggang 1928, Hannes Meyer mula 1928 hanggang 1930 at Ludwig Mies van der Rohe mula 1930 hanggang 1933, noong pinasara ang paaralan ng sarili nitong liderato sa ilalim ng rehimen ng Nazi. Sinabi ng gobyerno ng Nazi na sentro ito ng komunistang *intellectualism. ''Kahit na nagsara ang paaralan, patuloy na pinalaganap ng mga miyembro ng paaralan ang ulirang alituntunin nito nang umalis sila sa Alemanya at dumayo sa buong mundo. 

## Mga sanggunian 
Kategorya:Disenyong grapiko
Kategorya:Mga kilusan sa sining
Beauty and the Beast

Ang ***Beauty and the Beast*** (literal na salin sa Tagalog:: ***Si Maganda at ang Halimaw***) ay isang tradisyunal na alamat na isinulat ng babaeng Pranses na manunulat na si Gabrielle-Suzanne Barbot de Villeneuve at inilathala noong 1740 sa *La Jeune Américaine et les contes marins*.  Ang kanyang mahabang bersyon ay pinaikli, muling isinulat, at inilathala ni Jeanne-Marie Leprince de Beaumont noong 1756 sa Magasin des enfants para mailabas ang bersyon na madalas ibinabahagi.

Iba't-ibang bersyon ng kwentong ito ay kilala sa Europa. Halimbawa na lamang sa Pransya, ang Zemire et Azor ay isang operang bersyon ng istorya na isinulat ni Marmontel at kinumpuni ni Gretry noong 1771, na nagkamit ng malaking tagumpay hanggang ika-19 na siglo; ito ay batay sa ikalawang bersyon ng istorya. Ang *Amour pour amour*, ni Nivelle de la Chausse, ay isang dula noong 1742 na ibinasi sa bersyon ni Gabrielle-Suzanne Barbot de Villeneuve.

## Balangkas 
Isang mayaman at balong mangangalakal ang nakatira sa isang mansyon kasama ang kanyang anim na anak, tatlong lalaki at tatlong babae. Lahat ng babae niyang anak ay magaganda, ngunit si Beauty ang bunso, ay ang pinakakaibig-ibig, siya rin ay mabait, mapagbasa at may dalisay na puso; samantala ang mga nakatatanda niyang babaeng kapatid kung ihahambing, ay masasama, sakim, banidoso at laki sa layaw; at pasikreto din nilang inaasar at mas tinatrato si Beauty na katulong kaysa bilang kapatid. Ang kayaman ng mangangalakal ay saka rin naubos sa isang bagyo sa dagat. Siya at ang kanyang mga anak, di naglaon, ay napilitan nang tumira sa isang maliit na kubo at magtrabaho para sa ikabubuhay. Makalipas ang ilang taon, nabalitaan nitong mangangalakal na isa sa mga ipinalayag niyang barkong pang-kalakal ay nakabalik na sa daungan, matapos nitong makatakas sa pagkamatay ng mga kalipon. Ang mangangalakal ay ay bumalik sa siyudad para alamin kung mayroon itong lamang mahalaga. Bago umalis, tinanong niya ang kanyang mga anak kung gusto ba nila na maguwi siya ng mga regalo. Humingi ang kanyang mga lalaking anak ng mga armas at kabayo para gamitin sa pangagaso, samantala ang kanyang mga nakatatandang babaeng anak ay humiling ng mga damit, alahas, at pinakamagagarang mga bestida, sa pag-iisip na bumalik na ang kayaman ng kanilang ama. Si Beauty naman ay kuntento na sa isang rosas dahil walang tumutubo ng ganoon sa kanilang lugar. Sa kanyang ika-panghihinayang, madidiskubre niya na ang mga laman ng barko ay kinamkam na bilang pambayad sa kanyang mga utang, na nagiwan sa kanyang walang pera pambili ng mga regalo sa kanyang mga anak. 

Kategorya:Kuwentong bibit
Aktuwador

Ang *aktuwador* (sa Ingles: *actuator* ay isang uri ng motor na responsable sa pagpapagalaw o pagkokontrol ng isang mekanismo o sistema.

Ito ay ipinapaandar ng isang mapagmumulan ng enerhiya, kadalasan ay kuryente, hydrolikong presyon, o presyong *pneumatic*, at ginagawang mosyon ang nasabing lakas.

Ang aktuwador ay ang mismong mekanismo kung alin ang isang pangkontrol na sistema ay kumikilos upang mamahala sa isang kapaligiran. Ang pang-kontrol na sistema ay maaaring payak (isang nakapanatili na mekanikal o de-kuryenteng sistema), *software-based* (halimbawa: *printer driver*, robot, *control system*), isang tao, o anumang *input* o pinapasok.

Kaurian:Inhenyeriyang elektriko
Kaligrapiya

Ang **kaligrapiya** ay isang biswal na sining kaugnay ng pagsusulat. Ito ang disenyo at katuparan ng pagkakasulat gamit ang makapal na dulo ng instrumentong panulat, isinasawsaw na panulat, o *brush*, bukod sa iba pang instrumento sa pagsusulat. Isang kontemporaryong pagsasanay sa kaligrapiya ay maaari ring mangahulugang, "ang sining ng pagbibigay anyo sa mga palatandaan sa paraang mapagpahayag, maayos at malikhain."

Ang kaligrapiya ay patuloy na lumalaganap sa iba't ibang anyo gaya ng mga imbitasyon sa kasalan at kaganapan, pagdidisenyo ng *font* at tipograpiya, pagdidisenyo ng *logo* gamit ang sulat-kamay, sining panrelihiyon, mga anunsyo, grapikp na disenyo at kinomisyong sining ng kaligrapiya, kasulatan sa bato, at pang-alaalang mga dokumento. Ito rin ay ginagamit na *props* at paglipat ng imahe para sa pelikula at telebisyon, parangal, sertipiko ng kapanganakan at kamatayan, mga mapa, at iba pang kasulatan.

## Mga tradisyon sa mundo
### Pilipinas
May maraming sinaunang at katutubong sulat ang Pilipinas na sa kabuuan ay tinatawag na suyat. Ang mga iba't ibang pangkat etno-lingguwistiko sa Pilipinas bago ang pagsasakop ng mga Kastila noong ika-16 na siglo hanggang sa panahon ng kalayaan noong ika-21 siglo ay nakapagsulat ng suyat sa mga iba't ibang midyum. Sa katapusan ng panahong kolonyal, apat na lang mula sa lahat ng mga suyat ang natira at ginagamit pa rin ng ilang komunidad sa pang-araw-araw na buhay. Kabilang sa mga apat na sulat ang sulat Hanunuo ng mga Hanunoong Mangyan, sulat Buhid ng mga Buhid na Mangyan, sulat Tagbanwa ng mga Tagbanwa, at sulat Palawano ng mga Palawano. Nakaukit ang apat na uri ng sulat sa *Memory of the World Programme* ng UNESCO, sa ilalim ng pangalang *Philippine Paleographs (Hanunoo, Build, Tagbanua and Pala’wan)*, noong 1999.

Dahil sa pagtutol sa kolonyalismo, muling pinasigla ang paggamit ng suyat na nawala dahil sa pagpapakilala ng mga Kastila sa alpabetong Latin na nagpalit sa mga ito. Kabilang sa mga sulat na ibinabalik ang Kulitan ng mga Kapampangan, Badlit ng mga iba't ibang pangkat-etniko sa Kabisayaan, Iniskaya ng mga Eskaya, Baybayin ng mga Tagalog, at Kur-itan ng mga Ilokano, bukod sa marami pang iba. 

## Mga sanggunian 
Kategorya:Pagsulat
Superior good

Ang mga **superior good** (salitang Ingles; literal sa Tagalog bilang "napakahusay na paninda") ay bumubuo sa isang mas malaking proporsyon ng pagkonsumo habang tumataas ang kita.  Ang ganoong *good* ay kinakailangang may dalawang ekonomikang katangian: hindi sapat at mataas ang halaga. Ang pagiging hindi sapat ng paninda o *good* ay maaring likas o di-likas; bagaman, sa pangkalahatang populasyon (i.e., mga mamimili) ay kailangang kilalanin ang *good* na natatangi bilang mas "mabuti."  Ang pagkakaroon ng ganoong *good* ay kadalasang nagpapahiwatig ng pagiging mahusay (*superiority*) sa kakayahan at kadalasang kasama ang prestihiyo.

Ang elastisidad sa kita ng isang *superior good* ay higit sa isa sa kahulugan sapagkat tinataas nito ang gastos kapag tumaas ang kita.  Ang *superior good* ay maaring maging *luxury good* (maluhong paninda) na hindi mabibili sa presyong di bababa sa isang tiyak na antas ng kita. Kasama sa mga halimbawa nito ay salmon at bihud at iba pang pagkaing espesyal.

Sa kabilang dako, ang mga *superior good* ay maaring magkaroon ng malawak na kalidad pangdistribusyon tulad ng alak at mga pista. Gayunpaman, kahit ang rami ng pagkonsumo ng produkto ay manatiling hindi nagbabago kapag mas yumaman, ang antas ng paggastos ay tataas upang makaranas ng mas maiging karanasan.

## Mga sanggunian
Kaurian:Ekonomika
Komparatibong politika

Ang **komparatibong politika** ay isang larangan at isang pamaraang ginagamit sa agham pampolitika na inilalarawan gamit ang pamaraang mula sa obserbasyon base sa "komparatibong pamaraan". Sa madaling salita, ang komparatibong politika ay isang pag-aaral sa pplitikang panloob, mga institusyong politikal, at hidwaan ng bansa. Ito ay kadalasang tumatalakay sa paghahambing ng mga bansa at, di kalaunan, sa bawat bansa kung saan binibigyang diin ang pangunahing mga bakas ng pagkakatulad at pagkakaiba. Pinangatuwiranan ni Arend Lijphart na ang komparatibong politika ay walang substantibong tuon, sa halip ay isang *metodolohikal* na tuon: binibigyang diin nito ang tanong na "*paano* ngunit hindi ang pagtukoy sa tanong na *ano* ng pagsusuri." Sa madaling salita, ang komparatibong politika ay hindi natutukoy sa paksa nitong pinag-aaralan, sa halip ang pamaraang ginagamit sa pag-aaral ng mga kaganapang politikal. Nagsulong naman ng bahagyang ibang kahulugan sina Peter Mair at Richard Rose na nagsasabing ang kahulugan ng komparatibong pulitika ay ang pagsasama ng *substantibong* tuon ng pag-aaral sa sistemang pulitikal ng mga bansa at ang *pamaraan* ng pagtukoy at pagpapaliwanag ng mga pagkakatulad at pagkakaiba sa pagitan ng mga bansa gamit ang mga konseptong karaniwan. Isinaad ni Rose na, ayon sa kanyang pagbibigay kahulugan: Ang tuon ay malinaw o likas na tungkol sa higit isang bansa, samakatuwid ay sumusunod sa mga pamilyar na gamit sa agham pampolitika sa pagsasantabi ng paghahambing sa loob ng isang bansa. Kung iaayon sa pamaraan, ang paghahambing ay naiiba sa paggamit nito ng mga konseptong magagamit sa higit isang bansa.

Kung gagamitin sa mga tiyak na larangan ng pag-aaral, ang komparatibong politika ay maaaring tukuyin sa ibang mga pangalan, tulad halimbawa ay komparatibong pamahalaan (ang komparatibong pag-aaral sa mga anyo ng pamahalaan) o komparatibong patakarang panlabas (paghahambing ng mga patakarang panlabas ng iba’t ibang estado upang bumuo ng pangkalahatang mula sa obserbasyon na pagkakaugnay sa pagitan ng mga katangian ng estado at mga katangian ng patakarang panlabas nito.)

Minsan, lalung-lalo na sa Estados Unidos, and katawagang "komparatibong politika" ay ginagamit upang tukuyin "ang politika ng mga dayuhang bansa.: Ang paggamit ng katawagang ito, sa kabilang panig, ay kadalasang tinuturing na hindi tama.

Kategorya:Mga larangan sa ilalim ng agham pampulitika
Katalisis

Ang **katalisis** (sa Ingles: *catalysis*) ay ang pagbilis ng reaksiyong pang-kimika dulot ng partisipasyon ng karagdagdagang sangkap na kung tawagin ay katalista. Sa tulong ng katalista, ang mga reaksyon ay bumibilis at nangangailangan ng mas kaunting enerhiya ng aktibasyon (*activation energy*). Dahil hindi nauubos ang mga katalista sa mga katalisadong reaksyon, maikakatalisa pa ng mga ito ang reaksyon ng mga karagdagan *reactant*. Kalimitan ay kakaunti lamang ang kinakailangang katalista sa isang reaksyon.

Sa pagkakaroon ng isang katalista, ang reaksyon ay nangangailangan ng mas kaunting libreng enerhiya upang maabot ang estado ng paglipat, bagaman ang pangkalahatang libreng pagkakaiba ng enerhiya sa pagitan ng mga *reactant* at mga produkto ay nananatiling pareho. Ang isang katalista ay maaaring makiisa sa iba't ibang transpormasyong kemikal. Ang epekto ng isang katalista ay maaaring magbago dahil sa presensya ng ibang sangkap na kilala bilang *inhibitor* o lason (na nakapagpapababa ng katatalitikong aktibidad) o tagataguyod (nakapagpapataas ng aktibidad). Ang kasalungat ng katalista na nakapagpapababa ng tulin ng reaksyon ay ang *inhibitor*.

Bagaman ang mga katalista ay hindi nauubos ng mismong reaksyon, maaari silang mapigil, mabuwag o masira ng mga sekundaryong proseso tulad ng *coking* kung saan ang katalista ay nababalutan ng polimerikong bahagi ng mga produkto. Dagdag pa rito, ang mga magkakaibang katalista ay maaaring matunaw sa loob ng solusyon sa isang solido at likidong sistema o *sublimate* sa sistemang solido at mala-gas.

Kategorya:Kimikang pisikal
Kategorya:Mga prosesong pangkimika
CHKDSK

Ang **CHKDSK** (pina-ikling *check disk*) ay isang kagamitan ng sistema na makikita sa DOS, OS/2 at Windows. Sinusuri nito ang *file system integrity* ng isang *volume* at inaayos ang mga *logical file system errors*. Ito ay halos kapareho ng fsck command sa Unix. 

Sa operating system na Windows NT, ang CHKDSK ay nakakakita rin ng mga sector na sira at hindi na mabasa o masulatan sa ibabaw ng disk. (Sa MS-DOS 6.x at Windows 9x, ito'y ginagawa ng Microsoft ScanDisk.) Ang bersyon ng Windows Server ng CHKDSK ay RAID-aware at kayang masagip ang mga data sa mga sektor na sira sa pamamagitan ng RAID-1 o RAID-5 array kung ang ibang disks ay maayos pa. 

Ang CHKDSK ay maaaring patakbuhin gamit ang DOS prompt, Windows Explorer, Windows Command Prompt o Recovery Console.  

Kaurian:Mga command sa Windows
Arabesko

thumb|Ang posisyong arabesko

Sa ballet at sa iba pang anyo ng sayaw, ang **arabesko** (sa Ingles: *arabesque*) ay isang posisyon kung saan ang katawan ay suportado ng isang binti, kasabay ng pag-angat ng kabilang binti na naka diretso sa likod ng katawan. Ang nakatayong binti ay pwedeng tuwid o naka *plie* pero ang binti na nasa likod ay dapat palaging naka tuwid. Ang arabesko ay maaring makita sa halos lahat ng aspeto ng ballet parehong kontemporaryo at klasikal, pati na rin sa ibang anyo ng sayaw. Maaaring magawa ang arabesko nang ang binti ay nasa likod ay nakatapak sa lupa o nakataas.

Ang ginagamit na binti ay maaring paturo sa lapag kapag isinasagawa ang tendu o kaya naman pwede ring nakataas. Ang karaniwang anggulo ng binti kapag itinataas ay 40 at 90 antas. Kapag ang anggulo ay mas mataas pa sa 90 antas at ang katawaan ay pasulong upang mabalanse ang ginagamit na binti, ito ay tinatawag na *arabesque penche*. Ang mga kamay ay pwede sa lahat ng posisyon. 
Mayroong apat na pangunahing arabesko na posisyon sa paraan ng *vaganova*. Nandirito ang mga paraan na ito para sa mga mananayaw na kinakaharap ang permanenteng punto ng *vaganova* sa entablado (ito ay ang posisyon ng mananayaw na nakaharap sa kaliwang bahayagi ng entablado). Kapag sa klase, kailangan ang mga kamay ay naka-posisyon kapantay ng mga balikat, ngunit habang nagtatanghal, ang kamay na nasa harap ay maaring umangat. Ang siko naman ay laging nakaturo pababa.

Kaurian:Mga posisyon sa ballet
Break-even point

Ang ***break-even point*** (BEP; Ingles; literal sa Tagalog: **puntong hindi nanalo, hindi natalo**) sa pag-aaral ng ekonomiya, pagnenegosyo, at partikular sa *cost accounting*, ay ang punto kung saan ang kabuuang gastos at kabuuang kinita ay magkatumbas: walang kalugihan o kinita, at ang isa ay nakapag-*“break even.”* Walang kinita at kalugihan na naganap, ngunit ang pagkawala ng posibleng kikitain mula sa isa pang alternatibo ay bayad na, at ang puhunan ay nakatanggap na ng *risk-adjusted* (naisayos na ang panganib) na inaasahang balik ng pera. Sa madaling salita, lahat ng gastos na kailangan pang bayaran ay bayad na ng kompanya ngunit wala silang kinita.

Ang *break-even level* o *break-even point* (BEP) ay kumakatawan sa halaga ng benta &mdash; sa kahit alin sa yunit o kita &mdash; na kailangan para mabayaran ang kabuuan ng gastos (parehong permanente at nagbabago). Ang kabuuang kita sa *break-even point* ay wala. Ang *break-even* ay posible lamang kung ang presyo ng bawat produkto ng kompanya ay mas mataas sa nagbabagong halaga ng bawat isa sa kanilang produkto. Kung gayon, ang bawat isa sa produktong nabenta ay makakalikha ng "kontribusyon" patungo sa pagbayad ng permanenteng gastos.

Halimbawa, kung ang isang negosyo ay nakakapagbenta nang mas kaunti pa sa dalawang daang lamesa sa bawat buwan, sila ay malulugi; kung makakapagbenta naman sila nang mas marami sa dalawang daan, kikita sila. Gamit ang impormasyong ito, kailangang tingnan ng mga tagapamahala ng negosyo kung makakagawa at makakapagbenta ba sila ng dalawang daang mesa kada buwan.

Kaurian:Accounting
Kaurian:Negosyo
Kaurian:Ekonomiya
Akademyang nilapat

Ang **akademyang nilapat** (sa Ingles: *applied academics*) ay isang diskarte sa pagkatuto at pagturo na nagbibigay tuon kung paano mailalapat ang ga akademyang asignatura (komunikasyon, matematika, agham, at ang simpleng pagbasa't pagsulat) sa tunay na mundo. At higit pa, ang aplikadong akademya ay maaaring matingnan bilang pang-teoryang kaalaman na sumusoporta sa praktikal na aplikasyon.

Ang akademyang nilapat ay isang diskarte na nagbibigay diin sa pag-udyok at paghamon sa mga mag-aaral na iugnay ang kanilang mga natutunan sa mundong nararanasan nila at kung anu-ano ang mga umaakit sa kanila. Ang pangunahing batayan ay kung ang akademikong nilalaman ay ginagawang mas may kaugnayan, may pakikilahok at matibay, ang mga estudyante ay matututo nang mas mahusay, may mapapanatili at mailalapat ang pagkatuto sa kanilang mga buhay. Ang pagturo sa ganitong modelo ay gumagamit ng aktuwal na makabagong pamamaraan ng pagturo na minsan ay tinawag na pag-aaral ayon sa konteksto. Tinutulungan ng mga guro ang mga estudyante maintindihan ang mga rason nila sa pag-aaral ng kanilang paksa at ginagawang ouhunan ang pagkahilig nila sa natural na pag-aaral at ang mga diskarte sa pagtugon ng suliranin na magagamit nila, hindi lamang sa loob ng eskuwela, kung hindi maging sa kanilang buhay.

Ang akademyang nilapat ay isang pagtangkang sirain ang di-konektadong pagkatuto (kung saan pumupunta sa ibat-ibang klase ang mga estudyante para sa ibat-ibang asignatura na may tiyak na punto ng oras at kung hindi sila nakakakita ng kaugnayan ng pagkatuto) na naging bahagi ng tradisyonal na diskarte sa edukasyon. Ang diskarteng ito ay nagtatangkang maiungnay muli ang pagkatuto sa paggawa ng mga bagay; halimbawa, tulad ng pagtuturo ng matematika, agham, pagsusulat o talumpati sa loob ng ibang konteksto tulad ng isang karanasan sa pag-aaral na namamahala na may uri ng teknolohiya ng pagsasanay.

Kaurian:Edukasyon
Pagkabangkarote

Ang **pagkabangkarote** (mula sa wikang Espanyol na *bancarrota*) ay ang legal na kalagayan ng isang tao o tinatag na negosyo na walang kakayanan pa magbayad sa kanilang mga pinagkakautangan. Sa karamihan ng mga hurisdiksyon, ipinapataw ito sa pamamagitan ng isang utos ng hukuman na madalas na inumpisahan ng may utang. 

Ang pagkabangkarote ay hindi lamang ang legal na kalagayan na maaaring mangyari sa isang tao o negosyong nalulugi, kaya hindi magkasingkahulugan ang terminolohiyang *pagkabangkarote* at *kawalan ng pambayad*. Sa ilang mga bansa, kabilang ang United Kingdom, ang pagkabangkarote ay limitado sa mga indibiduwal lamang, at ang mga paglilitis ng hukom hinggil sa kawalan ng pambayad (tulad ng pagpuksa at administrasyon ng mga ari-arian) ay inaakma sa mga kumpanya. Sa Estados Unidos, ang pagkabangkarote ay inaakma nang mas malawak sa pormal na paglilitis hinggil sa kawalan ng pambayad.

## Etimolohiya
Nanggaling ang salitang bangkarote sa Italyanong salita na *banca rotta*, na ibig sabihin ay "sirang bangko". Ang maaaring pinagmulan nito ay ang kasanayan ng tagapagpalit ng pera na sinisira ang pambilang ng pera upang ipahiwatig ang kanyang kawalan ng pambayad. Maaari ding isang tayutay lamang ito.

## Mga sanggunian 
Kaurian:Ekonomiya
Kategorya:Pananalapi
Teorya ng dependensiya

Ang **teoryang dependensya** ay ang paniniwala na ang pinagkukunang-yaman ay dumadaloy mula sa "silid" ng nasa mahihirap na kalagayan tungo sa "sentro" ng mayayamang estado, kung saan ang kapalit ng pag-unlad ay ang paghirap ng isa.  Ito ay sentral na argumento ng teoryang dependensya na ang mahihirap na estado ay pinagkaitan at ang mayayaman ay pinagkalooban sa paraan kung paano isinama ang mahihirap sa "pamamalakad ng mundo."

Ang teorya ay umusbong bilang isang reaksyon sa teoryang modernisasyon, isang naunang teorya ng pag-unlad kung saan ang lahat ng lipunan ay umuunlad sa pamamagitan ng magkakaparehong hakbang sa pagsulong, na ang hindi gaanong maunlad na lugar ngayon ay kaya nasa parehong sitwasyon ng mga maunlad na lugar sa kasalukuyan sa ilang pagkakataon ng nakaraan, at kaya ang tungkulin sa pagtulong sa mga lugar na hindi makawala sa kahirapan ay iahon sila sa dapat na panglahatang landas ng pag-unlad sa iba’t ibang paraan kagaya ng pamumuhunan, pagbabahagi ng teknolohiya, at mas malapit na integrasyon sa mundong pangkalakalan. Sinalungat ng teoriyang dependensya ang pananaw na ito, pagtututol na ang mahihirap na bansa ay hindi lamang naunang bersiyon ng maunlad na mga bansa, subalit ay mayroong sarili at kakaibang katangian at istruktura; at higit sa lahat ay nabibilang sa dehadong kasapi sa ekonomiya ng mundong pamilihan. 

Ang teoryang dependensya ay wala na masyadong tagataguyod bilang isang pangkalahatang teorya, ngunit ang ilang manunulat ay nakipagdebate sa patuloy nitong kaugnayan bilang isang pangkonseptong oriyentasyon sa paghahati-hati ng yaman ng mundo.

Salin mula sa https://en.wikipedia.org/wiki/Dependency_theory(https://tl.wikipedia.org/wiki/:en:Dependency_theory) 

Kaurian:Ekonomika
Backpacking

Ang **backpacking** ay isang anyo ng mababang-halaga, malaya, at pandaigdigang paglalakbay. Kabilang dito ang paggamit ng napsak o backpack na madaling dalhin sa malalayong lugar at mahahabang oras. Gumagamit din ng pampublikong transportasyon at mga murang tuluyan gaya ng otel na pangkabataan. Madalas ay mas mahaba ang tagal ng biyahe kumpara sa nakasanayang bakasyon; madalas din ay may interes sa pakikipagkilala sa mga lokal pati na rin sa paniningin sa mga pasyalan.

Maaaring maging bahagi ng backpacking ang pakikipagsapalaran sa kagubatan, paglilibot sa mga lokal na lugar at pamamasyal sa mga bansang malapit sa pinagtatrabahuhan nilang bansa.

Ang kahulugan ng backpacker ay nagbago bilang isang manlalakbay na galing sa iba't-ibang kultura at rehiyon. May isang kasulatan noong 2007 na nagsabing "ang mga backpacker ay bumuo ng isang grupo na may paggalang sa pagkakaiba ng mga pangangatwiran at kahulugan na nakalakip sa kanilang mga karanasan sa paglalakbay. Ipinakita din nila ang nagkakaisang pangako sa isang hindi naitatag na uri ng paglalakabay, ito ay sentral sa kanilang pagkakakilanlan sa sarili bilang mga backpacker." Ang backpacking, bilang isang uri ng pamumuhay at negosyo, ay lubos na lumago noong mga taong 2000 bilang resulta ng pagbababa ng presyo ng mga kompanya ng eroplano at otel o pamamahagi ng badyet sa maraming parte ng mundo.

Kaurian:Turismo
Buffalo wing

Ang **Buffalo wing** ay isang lutò ng manok na nagmula sa Estados Unidos.  Ito ay ang pakpak ng manok na karaniwang piniprito nang walang harina at pinapahiran ng siling labuyo na may sukà at mantikilya. Ito ay karaniwang hinahain nang mainit at nang may kasámang kintsay, karot at kesong bughaw o kaya *ranch dressing* bílang sawsawan.  

Ang sukà na may siling labuyo at mantikilya o kayâ margarin ay ang sligang sangkap ng sawsawan na maaaring may mahina, katamtaman, o matinding anghang. Ang pakpak ng manok ay kadalasang binababad sa mantika kapag piniprito (pero minsan ito ay iniihaw o kayâ inihurno) hanggang sa ito ay magkulay-kape. Papatuluin ito pagkatapos, at saká ihahalo sa sarsa at liglig para lubusang mapahiran at mabalot ng sarsa.

Mayroong maraming salaysay kung paano naimbento ang Buffalo wing.

Kategorya:Lutuing Amerikano